|  |  |
| --- | --- |
| Številka: 007-850/2022/8 | |
| Ljubljana, 19. januar 2022 | |
| EVA 2021-2330-0133 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Uredba o spremembah in dopolnitvah Uredbe o ukrepih kmetijsko-okoljska-podnebna plačila, ekološko kmetovanje in plačila območjem z naravnimi ali drugimi posebnimi omejitvami iz Programa razvoja podeželja Republike Slovenije za obdobje 2014–2020 – predlog za obravnavo | | | |
| 1. Predlog sklepov vlade: | | | |
| Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US in 123/21) je Vlada Republike Slovenije na …..…… seji dne ………... sprejela naslednji  SKLEP:  Vlada Republike Slovenije je izdala Uredbo o spremembah in dopolnitvah Uredbe o ukrepih kmetijsko-okoljska-podnebna plačila, ekološko kmetovanje in plačila območjem z naravnimi ali drugimi posebnimi omejitvami iz Programa razvoja podeželja Republike Slovenije za obdobje 2014–2020 ter jo objavi v Uradnem listu Republike Slovenije.  Mag. Janja Garvas Hočevar  V. D. GENERALNEGA SEKRETARJA  Priloga:   * predlog Uredbe o spremembah in dopolnitvah Uredbe o ukrepih kmetijsko-okoljska-podnebna plačila, ekološko kmetovanje in plačila območjem z naravnimi ali drugimi posebnimi omejitvami iz Programa razvoja podeželja Republike Slovenije za obdobje 2014–2020   Sklep prejmeta:   * Ministrstvo za kmetijstvo, gozdarstvo in prehrano, * Služba Vlade Republike Slovenije za zakonodajo. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Branko Ravnik, v. d. generalnega direktorja Direktorata za kmetijstvo, * mag. Marjeta Bizjak, namestnica generalnega direktorja, * dr. Jože Ileršič, vodja Sektorja za trajnostno kmetijstvo. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| 5. Kratek povzetek gradiva: | | | |
| Uredba določa:   * spremembe zahtev in pogojev za izvajanje operacije Habitati ptic vlažnih ekstenzivnih travnikov (v nadaljnjem besedilu: operacija VTR) ukrepa kmetijsko-okoljska-podnebna plačila (v nadaljnjem besedilu: KOPOP), kot izhajajo iz 11. spremembe Programa razvoja podeželja Republike Slovenije za obdobje 2014–2020 (v nadaljnjem besedilu: PRP 2014–2020); * spremembo statusa pasme oplemenjena jezersko-solčavska ovca iz tradicionalnega v avtohtonega v skladu z 11. spremembo PRP 2014–2020; * spremembe priloge 3 zaradi sprememb operacije VTR; * spremembe in dopolnitve priloge 16 zaradi sprememb operacije VTR. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA/NE |
| b) | usklajenost slovenskega pravnega reda s pravnim redom Evropske unije | | DA/NE |
| c) | administrativne posledice | | DA/NE |
| č) | gospodarstvo, zlasti mala in srednja podjetja ter konkurenčnost podjetij | | DA/NE |
| d) | okolje, vključno s prostorskimi in varstvenimi vidiki | | DA/NE |
| e) | socialno področje | | DA/NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA/NE |
| 7.a Predstavitev ocene finančnih posledic nad 40.000 EUR:  Gradivo ne pomeni dodatnih finančnih posledic, ampak so te v okviru potrjenih finančnih sredstev, določenih s PRP 2014–2020. Sredstva so zagotovljena na proračunskih postavkah 140021 Program razvoja podeželja – 14–20 – EU v višini 75 % in 140022 Program razvoja podeželja – 14–20 – slovenska udeležba v višini 25 % na NRP 2330-15-0011 Površinski ukrepi PRP 14–20, in sicer za leto 2022 v skupni višini 80.977.376,01 evra in za leto 2023 v skupni višini 54.928.530,35 evra. | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| **Ime proračunskega uporabnika** | **Šifra in naziv ukrepa, projekta** | | **Šifra in naziv proračunske postavke** | | **Znesek za tekoče leto (2022)** | | | **Znesek za 2023** |
| Ministrstvo za kmetijstvo, gozdarstvo in prehrano | 2330-15-0011 Površinski ukrepi PRP 14–20 | | 140021 Program razvoja podeželja – 14–20 – EU | | 60.748.361,98 | | | 41.179.552,25 |
| Ministrstvo za kmetijstvo, gozdarstvo in prehrano | 2330-15-0011 Površinski ukrepi PRP 14–20 | | 140022 Program razvoja podeželja – 14–20 – slovenska udeležba | | 20.229.014,03 | | | 13.748.978,10 |
| SKUPAJ | | | | | **80.977.376,01** | | | 54.928.530,35 |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene:**  **II.b Manjkajoče pravice porabe bodo zagotovljene s prerazporeditvijo:**  **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * pristojnosti občin, * delovanje občin, * financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: DA/NE * Združenju občin Slovenije ZOS: DA/NE * Združenju mestnih občin Slovenije ZMOS: DA/NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | DA | |
| (Če je odgovor NE, navedite, zakaj ni bilo objavljeno.) | | | | | | | | |
| (Če je odgovor DA, navedite:  Datum objave: 14. 1. 2022  V razpravo so bili vključeni:   * Kmetijsko gozdarska zbornica Slovenije, * Sindikat kmetov Slovenije, * Zveza slovenske podeželske mladine, * Zveza kmetic Slovenije, * Gospodarska zbornica Slovenije – Zbornica kmetijskih in živilskih podjetij, * Zadružna zveza Slovenije.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:  Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA/NE | |
| **11. Gradivo je uvrščeno v delovni program vlade:** | | | | | | | DA/NE | |
| Dr. Jože Podgoršek  minister | | | | | | | | |

**PREDLOG**

**(EVA 2021-2330-0133)**

Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US in 123/21) Vlada Republike Slovenije izdaja

UREDBO

o spremembah in dopolnitvah Uredbe o ukrepih kmetijsko-okoljska-podnebna plačila, ekološko kmetovanje in plačila območjem z naravnimi ali drugimi posebnimi omejitvami iz Programa razvoja podeželja Republike Slovenije za obdobje 2014–2020

1. člen

V Uredbi o ukrepih kmetijsko-okoljska-podnebna plačila, ekološko kmetovanje in plačila območjem z naravnimi ali drugimi posebnimi omejitvami iz Programa razvoja podeželja Republike Slovenije za obdobje 2014–2020 (Uradni list RS, št. 16/16, 51/16, 84/16, 15/17, 63/17, 68/17, 5/18, 65/18, 81/18 10/19, 76/19, 7/20, 61/20, 78/20, 26/21 in 197/21) se v 19.  členu v prvem odstavku 14. in 15. točka spremenita tako, da se glasita:

»14. evidenca območij pojavljanja ptic vlažnih ekstenzivnih travnikov – VTR (v nadaljnjem besedilu: evidenca VTR);

15. evidenca monitoringa kosca – KOS (v nadaljnjem besedilu: evidenca KOS);«.

Četrti odstavek se spremeni tako, da se glasi:

»(4) Evidence iz 2. do 14., 16. in 17. točke prvega odstavka tega člena ministrstvu posreduje Zavod Republike Slovenije za varstvo narave.«.

Za četrtim odstavkom se doda nov peti odstavek, ki se glasi:

»(5) Evidenco iz 15. točke prvega odstavka tega člena pripravi izvajalec monitoringa kosca, ki poteka v okviru vsakoletnega monitoringa populacij izbranih ciljnih vrst ptic na območjih Natura 2000 (v nadaljnjem besedilu: monitoring ptic).«.

Dosedanji peti do enajsti odstavek postanejo šesti do dvanajsti odstavek.

Dosedanji dvanajsti odstavek, ki postane trinajsti odstavek, se spremeni tako, da se glasi:

»(13) Evidence iz 1. do 14. točke in 16. do 23. točke prvega odstavka tega člena agenciji posreduje ministrstvo.«.

Za novim trinajstim odstavkom se doda nov štirinajsti odstavek, ki se glasi:

»(14) Evidenco iz 15. točke prvega odstavka tega člena agenciji posreduje izvajalec monitoringa ptic najpozneje do 20. junija tekočega leta.«.

2. člen

Besedilo 80. člena se spremeni tako, da se glasi:

»Operacija Habitati ptic vlažnih ekstenzivnih travnikov iz 9. točke drugega odstavka 23. člena te uredbe (v nadaljnjem besedilu: operacija VTR) se izvaja na GERK z vrsto rabe »1300 – trajni travnik«, določene v skladu s predpisom, ki ureja register kmetijskih gospodarstev.«.

3. člen

81. člen se spremeni tako, da se glasi:

»81. člen

(operacija VTR)

(1) Operacija VTR vključuje upravljavski del z obvezno in izbirno zahtevo ter rezultatski del. V okviru upravljavskega dela operacije VTR mora upravičenec izvajati obvezno zahtevo, lahko pa izbere tudi izbirno zahtevo te operacije.

(2) V okviru rezultatskega dela operacije VTR se za doseganje rezultata uspešnosti upravljanja travnikov šteje prisotnost kosca.«.

4. člen

Za 81. členom se doda nov 81.a člen, ki se glasi:

»81.a člen

(upravljavski del)

(1) Obvezna zahteva iz prvega odstavka prejšnjega člena je VTR\_KOS: Košnja ni dovoljena pred 1. avgustom (v nadaljnjem besedilu: VTR\_KOS).

(2) Izbirna zahteva iz prvega odstavka prejšnjega člena je VTR\_NPAS: Za GERK-e, velikosti najmanj 0,3 ha, v tekočem letu na travniku površina strnjenega nepokošenega pasu, ki se pokosi naslednje leto, znaša 5 do 10 % površine travnika (v nadaljnjem besedilu: VTR\_NPAS).

(3) Izbirno zahtevo iz prejšnjega odstavka je treba izvajati na isti kmetijski površini kot obvezno zahtevo iz prvega odstavka tega člena, in sicer v enakem ali manjšem obsegu kot obvezno zahtevo.

(4) Če se plačilo za obvezno zahtevo iz VTR\_KOS iz prvega odstavka tega člena in izbirno zahtevo VTR\_NPAS iz drugega odstavka tega člena uveljavlja za del GERK, mora biti ta del večji ali enak 0,3 ha.

(5) GERK, večji od enega ha, upravičenec ob vstopu v operacijo VTR lahko razdeli na več delov oziroma poljin, ki se pri določanju časovne rabe obravnavajo kot ločene enote, pri čemer posamezen del oziroma posamezna poljina ne sme biti manjša od 0,3 ha.«.

5. člen

82. člen se spremeni tako, da se glasi:

»(1) V okviru obvezne zahteve VTR\_KOS:

1. je košnja dovoljena od 10. julija tekočega leta za travnike, na katerih kosec v tekočem letu ne bo prisoten ali od 1. avgusta tekočega leta za travnike, na katerih se bo prisotnost kosca v tekočem letu potrdila z monitoringom ptic;
2. je obvezno spravilo travinja;
3. velja popolna prepoved gnojenja, mulčenja in paše čez vse leto;

č) je treba košnjo izvajati od:

* sredine travnika navzven, ali
* od enega roba travnika proti drugemu, ali
* od zunanje strani travnika navznoter s puščanjem nepokošenega rešilnega otoka, ki na najožjem delu meri najmanj 10 metrov na najširšem pa največ 20 metrov, in se mora pokositi najpozneje do 15. oktobra tekočega leta, vendar ne prej kot tri dni po košnji glavnine travnika;

1. pri košnji od zunanje strani travnika navznoter se nepokošen rešilni otok pusti samo ob prvi košnji v tekočem letu.«.

(2) Za prisotnost kosca na delu GERK ali GERK se šteje, če GERK ali del GERK sega v poligon 150-metrskega radija od točke odkritega kosca s površino:

* večjo od 2.500 m²;
* manjšo od 2.500 m² in hkrati seže več kot 50 metrov v notranjost 150-metrskega poligona.

(3) Za obvezno zahtevo VTR\_KOS velja, da:

* se mora vsako leto izvajati na delu površin trajnega travinja, lahko na delu GERK;
* se lokacija izvajanja zahteve v obdobju trajanja obveznosti iz 11. člena te uredbe ne sme spreminjati;
* se izvaja na območjih pojavljanja ptic vlažnih ekstenzivnih travnikov iz priloge 3 te uredbe;
* mora biti povprečna letna obtežba z živino od 0 do 1,5 GVŽ travojedih živali na ha kmetijskih površin.

(4) Na KMG je treba hraniti račune o nakupu gnojil in skice travnika z vrisanim:

* načinom (smerjo) košnje, če se košnja izvaja od sredine travnika navzven, ali od enega roba travnika proti drugemu;
* načinom (smerjo) košnje in nepokošenim rešilnim otokom, če se košnja izvaja od zunanje strani travnika navznoter s puščanjem nepokošenega rešilnega otoka.

(5) Kmetijska rastlina, za katero se lahko uveljavlja plačilo za izvajanje obvezne zahteve VTR\_KOS, je trajno travinje.

(6) Z upravnim pregledom se preverijo:

* ustreznost območja prek evidence VTR;
* ustreznost kmetijske rastline prek zbirne vloge;
* obtežba prek zbirne vloge, CRG in evidence rejnih živali.

(7) Za upravni pregled se uporabijo:

* RKG;
* zbirna vloga;
* podatki o GERK;
* CRG in evidenca rejnih živali;
* evidenca VTR.

(8) S pregledom na kraju samem se izvedejo:

1. popis dejanskega stanja površin;
2. pregled evidenc iz štirinajstega in šestnajstega odstavka 22. člena ter drugega in šestega odstavka 146. člena te uredbe;
3. preveritev računov o nakupu gnojil;
4. popis vrste in kategorije živali;
5. pregled skice travnika z vrisanim načinom (smerjo) košnje in nepokošenim rešilnim otokom;
6. preveritev, ali je bilo opravljeno spravilo travinja.

(9) Plačilo za obvezno zahtevo VTR\_KOS se dodeli letno v dveh višinah, in sicer za košnjo po 10. juliju tekočega leta ali po 1. avgustu tekočega leta, ki se izvede:

* od sredine travnika navzven ali od enega roba travnika proti drugemu (v nadaljnjem besedilu: VTR\_KOS\_1);
* od zunanje strani travnika navznoter s puščanjem nepokošenega rešilnega otoka (v nadaljnjem besedilu: VTR\_KOS\_2).

(10) Za izvajanje obvezne zahteve VTR\_KOS na območjih iz evidence VTR znaša višina plačila za:

* VTR\_KOS\_1: 349,99 eura na ha letno;
* VTR\_KOS\_2: 386,59 eura na ha letno.

(11) V primerih izdatne namočenosti tal, ki ne omogočajo strojne obdelave (košnje), mora upravičenec travnike v tekočem letu vseeno vzdrževati in ročno odstraniti mlade poganjke lesnih vrst, pri čemer je upravičen do celotne višine plačila iz prejšnjega odstavka.

(12) Primer višje sile iz prejšnjega odstavka upravičenec sporoči agenciji v skladu z drugim odstavkom 154. člena te uredbe.

(13) Pri kombinaciji obvezne zahteve VTR\_KOS z operacijo KRA\_S50 iz 95. člena te uredbe višina plačila za obvezno zahtevo VTR\_KOS na območjih iz evidence VTR znaša za VTR\_KOS\_1 in VTR\_KOS\_2 131,80 eura na ha letno.

(14) Pri kombinaciji obvezne zahteve VTR\_KOS z operacijo KRA\_GRB iz 97. člena te uredbe višina plačila za obvezno zahtevo VTR\_KOS na območjih iz evidence VTR znaša za VTR\_KOS\_1 in VTR\_KOS\_2 172,38 eura na ha letno.

(15) Pri kombinaciji obvezne zahteve VTR\_KOS s podukrepom iz prve alineje 121.  člena te uredbe znaša višina plačila za obvezno zahtevo VTR\_KOS na območjih iz evidence VTR za:

* VTR\_KOS\_1: 90,20 eura na ha letno;
* VTR\_KOS\_2: 100,00 eura na ha letno.

(16) Pri kombinaciji obvezne zahteve VTR\_KOS s podukrepom iz druge alineje 121. člena te uredbe znaša višina plačila za obvezno zahtevo VTR\_KOS na območjih iz evidence VTR za:

* VTR\_KOS\_1: 220,20 eura na ha letno;
* VTR\_KOS\_2: 245,00 eura na ha letno.«.

6. člen

V 83. členu se v prvem odstavku besedilo »od 1. avgusta« nadomesti z besedilom »od 10 julija oziroma od 1. avgusta«.

Za prvim odstavkom se doda nov drugi odstavek, ki se glasi:

»(2) Če se nepokošen pas iz prejšnjega odstavka stika z rešilnim otokom iz tretje alineje točke č) prvega odstavka prejšnjega člena, mora biti nepokošena površina dovolj velika, da po košnji rešilnega otoka, ki se izvede najpozneje do 15. oktobra tekočega leta, ostane nepokošen pas v obsegu od pet do deset odstotkov površine travnika.«.

Dosedanji drugi do četrti odstavek postanejo tretji do peti odstavek.

V dosedanjem petem odstavku, ki postane šesti odstavek, se prva alineja spremeni tako, da se glasi:

»– ustreznost območja prek evidence VTR;«.

V dosedanjem šestem odstavku, ki postane sedmi odstavek, se peta alineja spremeni tako, da se glasi:

»– evidenca VTR;«.

Dosedanji sedmi odstavek postane osmi odstavek.

V dosedanjih osmem in devetem odstavku, ki postaneta deveti in deseti odstavek, se besedilo »VTR1 in evidence VTR2« nadomesti z besedo »VTR«.

7. člen

Za 83. členom se doda nov 83.a člen, ki se glasi:

»83.a člen

(rezultatski del)

(1) Pozitiven rezultat predstavlja prisotnost prehranjevalnega in gnezditvenega habitata kosca, ki se ju določi na podlagi lokacije pojočih samcev. Za doseganje rezultata, to je gnezditvenega oziroma prehranjevalnega habitata kosca, upravičenec prejme plačilo, ki se dodeli v treh stopnjah:

* 1. stopnja – prehranjevalni habitat: plačilo se dodeli za prisotnost prehranjevalnega habitata kosca, to je območje v radiju 150 metrov okoli pojočega samca;
* 2. stopnja – gnezditveni habitat: plačilo se dodeli za prisotnost gnezditvenega habitata kosca, to je območje v radiju 50 metrov okoli pojočega samca;
* 3. stopnja – zgostitev populacije: plačilo se dodeli za prisotnost prehranjevalnih in gnezditvenih habitatov več osebkov kosca na isti površini.

(2) Določanje površin za dodelitev plačila za rezultatski del operacije VTR se izvede na podlagi vsakoletnega monitoringa ptic. Izvajalec monitoringa ptic posreduje podatke o lokacijah kosca na agencijo, ki izvede izračune za rezultatski del operacije VTR.

(3) Agencija na podlagi podatkov o lokacijah kosca iz prejšnjega odstavka vsako leto določi GERK ali del GERK, kjer je košnja dovoljena od 10. julija ali 1. avgusta tekočega leta in upravičence o datumih košnje obvesti z dopisom na njihov elektronski naslov, če ga navedejo na zbirni vlogi iz predpisa, ki ureja izvedbo ukrepov kmetijske politike za tekoče leto, sicer pa po običajni pošti.

(4) Plačilo za rezultatski del operacije znaša:

1. 1. stopnja – prehranjevalni habitat: 151,20 eura/ha letno;
2. 2. stopnja – gnezdilni habitat: 359,10 eura/ha letno;
3. 3. stopnja – zgostitve populacij:

* dva prehranjevalna habitata: 302,40 eura/ha letno,
* trije ali več prehranjevalnih habitatov: 456,60 eura/ha letno,
* prehranjevalni habitat in gnezdilni habitat: 510,30 eura/ha letno,
* trije ali več prehranjevalnih in gnezdilnih habitatov: 661,50 eura/ha letno.«.

8. člen

V 111. členu se v prvem odstavku v točki a) v četrti alineji za besedilom »jezersko-solčavska ovca« dodata vejica in besedilo »oplemenjena jezersko-solčavska ovca«.

V točki b) se v drugi alineji besedilo »slovenska landrace – linija 11, slovenska landrace linija – 55« nadomesti z besedilom »slovenski landars, mesnati landras«.

Tretja alineja se črta.

Dosedanji četrta in peta alineja postaneta tretja in četrta alineja.

9. člen

V prilogi 3 se poglavje »3. Območja pojavljanja ptic vlažnih ekstenzivnih travnikov« spremeni tako, da se glasi:

»*– VTR*

| **KODA OBMOČJA** | **OBMOČJE** |
| --- | --- |
| SI5000020 | BREGINJSKI STOL |
| SI5000015 | CERKNIŠKO JEZERO |
| SI5000032 | DOBRAVA – JOVSI |
| SI5000003 | DOLINA REKE |
| SI5000019 | JULIJCI |
| SI3000271 | LJUBLJANSKO BARJE |
| SI5000017 | NANOŠČICA |
| SI5000016 | PLANINSKO POLJE |
| SI5000002 | SNEŽNIK – PIVKA |

|  |
| --- |
|  |
| *Karta 3: Območja pojavljanja ptic vlažnih ekstenzivnih travnikov* |

«.

10. člen

V prilogi 16 se v preglednici 2:

* pri zahtevi VTR\_KOS besedilo kršitve »Površina, vključena v VTR\_KOS, je bila pokošena pred 1. avgustom tekočega leta.« nadomesti z besedilom »Površina, vključena v VTR\_KOS, je bila pokošena pred 10. juijem tekočega leta ali pred 1. avgustom tekočega leta.«;
* pri zahtevi VTR\_KOS besedilo kršitve »Na površini, vključeni v VTR\_KOS, se košnja ni izvajala od enega roba travnika do drugega ali od sredine travnika navzven.« nadomesti z besedilom »Na površini, vključeni v VTR\_KOS, se košnja ni izvajala od sredine travnika navzven, ali od enega roba travnika proti drugemu, ali od zunanje strani travnika navznoter s puščanjem nepokošenega rešilnega otoka.«;
* za zahtevo VTR\_KOS s kršitvijo »Na površini, vključeni v VTR\_KOS, se košnja ni izvajala od sredine travnika navzven, ali od enega roba travnika proti drugemu, ali od zunanje strani travnika navznoter s puščanjem nepokošenega rešilnega otoka.« dodajo nove vrstice, ki se glasijo:

»

|  |  |  |
| --- | --- | --- |
| VTR\_KOS | Na površini, vključeni v VTR\_KOS, na kateri se je košnja izvajala od zunanje strani travnika navznoter s puščanjem nepokošenega rešilnega otoka, je bil rešilni otok pokošen prej kot tri dni po košnji glavnine travnika. | II |
| VTR\_KOS | Na površini, vključeni v VTR\_KOS, na kateri je bil izbran način košnje z rešilnim otokom, se je izvajala košnja od sredine travnika navzven, ali od enega roba travnika proti drugemu. | II |
| VTR\_KOS | Na površini, vključeni v VRT\_KOS, je rešilni otok večji ali manjši od predpisane velikosti. | I |

«;

* pri zahtevi VTR\_NPAS besedilo kršitve »Pri VTR\_NPAS je nepokošen pas naslednje leto pokošen pred 1. avgustom.« nadomesti z besedilom »Pri VTR\_NPAS je nepokošen pas naslednje leto pokošen pred 10. juijem tekočega leta ali pred 1. avgustom tekočega leta.«.

PREHODNI IN KONČNA DOLOČBA

11. člen

(končanje postopkov in prilagoditev obveznosti)

(1) Postopki, začeti pred uveljavitvijo te uredbe, se končajo po določbah Uredbe o ukrepih kmetijsko-okoljska-podnebna plačila, ekološko kmetovanje in plačila območjem z naravnimi ali drugimi posebnimi omejitvami iz Programa razvoja podeželja Republike Slovenije za obdobje 2014–2020 (Uradni list RS, št. 16/16, 51/16, 84/16, 15/17, 63/17, 68/17, 5/18, 65/18, 81/18, 10/19, 76/19, 7/20, 61/20, 78/20, 26/21 in 197/21).

(2) Ne glede na prejšnji odstavek se upravičencem, ki so petletne obveznosti za izvajanje operacije VTR v okviru ukrepa KOPOP prevzeli na podlagi Uredbe o ukrepih kmetijsko-okoljska-podnebna plačila, ekološko kmetovanje in plačila območjem z naravnimi ali drugimi posebnimi omejitvami iz Programa razvoja podeželja Republike Slovenije za obdobje 2014–2020 (Uradni list RS, št. 16/16, 51/16, 84/16, 15/17, 63/17, 68/17, 5/18, 65/18, 81/18, 10/19, 76/19, 7/20, 61/20, 78/20, 26/21 in 197/21), te obveznosti v skladu z drugim odstavkom 14. člena Uredbe 807/2014/EU za leto 2022 prilagodijo v skladu z 81., 81.a, 82., 83. in 83.a členom uredbe.

12. člen

(spremembe PRP 2014–2020)

(1) Določbe te uredbe, ki se nanašajo na spremembe PRP 2014–2020, ki bodo odobrene po uveljavitvi te uredbe, se začnejo uporabljati naslednji dan po odobritvi PRP 2014–2020 s strani Evropske komisije.

(2) Minister, pristojen za kmetijstvo, objavi naznanilo o prejetju odobritve iz prejšnjega odstavka v Uradnem listu Republike Slovenije.

(3) Za ukrepe razvoja podeželja iz te uredbe se plačila za obveznosti, prevzete v letu 2022, izplačajo v skladu z Uredbo 2020/2220/EU in s PRP 2014–2020, odobrenim v skladu s prvim odstavkom tega člena.

13. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

|  |  |  |
| --- | --- | --- |
| Št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ljubljana, \_\_. \_\_\_\_ 2022 |  | **VLADA REPUBLIKE SLOVENIJE**  Janez Janša  predsednik |

EVA 2021-2330-0133

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo predpisa)**

Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18 in 86/21 – odl. US in 123/21):

10. člen

(izvedba ukrepov kmetijske politike)

Vlada v skladu s programskimi dokumenti sprejme predpise za izvedbo ukrepov kmetijske politike.

12. člen

(razvoj podeželja)

Za izvajanje ukrepov razvoja podeželja vlada določi:

* vrsto ukrepov, pogoje, upravičence, merila in postopke za uvedbo in izvajanje posameznega ukrepa razvoja podeželja;
* finančna sredstva, namenjena za posamezni ukrep razvoja podeželja.

1. **Rok za izdajo predpisa, ki ga je določil zakon**

/

1. **Splošna obrazložitev v zvezi s predlogom predpisa, če je potrebna**

/

1. **Predstavitev presoje posledic na posamezna področja, če te niso mogle biti celovito predstavljene v predlogu uredbe**

**II. VSEBINSKA OBRAZLOŽITEV PREDLAGANIH REŠITEV**

Uredba določa:

* spremembe zahtev in pogojev za izvajanje operacije Habitati ptic vlažnih ekstenzivnih travnikov (v nadaljnjem besedilu: operacija VTR) ukrepa KOPOP, kot izhajajo iz 11. spremembe PRP 2014–2020;
* spremembo statusa pasme oplemenjena jezersko-solčavska ovca iz tradicionalnega v avtohtonega v skladu z 11. spremembo PRP 2014–2020;
* spremembe priloge 3 zaradi sprememb operacije VTR;
* spremembe in dopolnitve priloge 16 zaradi sprememb operacije VTR.

Spremembe zahtev in pogojev za izvajanje operacije VTR

V okviru ukrepa KOPOP se izvaja tudi operacija VTR, ki je namenjena zagotavljanju ugodnega stanja travniških vrst ptic (nosilna vrsta operacije je kosec (*Crex crex*)). Ključni razlogi za predlagane spremembe operacije VTR pa so naslednji:

1. Slab vpis v operacijo VTR

Kmetje se za izvajanje operacije VTR ne odločajo radi, saj jim predpisane zahteve ravnanja (raba po 1. 8., brez gnojenja, brez paše, …) pomenijo bistveni odmik od običajne kmetijske prakse. V praksi to pomeni, da se kmetijska praksa, prilagojena travniškim vrstam ptic izvaja na zelo omejenih površinah, zaradi česar so pozitivni učinki operacije manjši kot bi sicer lahko bili.

1. Pojav širjenja invazivnih tujerodnih rastlinskih vrst zaradi pozne košnje

Na nekaterih območjih (npr. Ljubljansko barje) zelo veliko težavo povzroča pozen datum prve rabe (1. 8.), ki je potreben za zagotavljanje gnezditvene uspešnosti kosca (*Crex crex*) in drugih travniških vrst ptic. Pozna košnja obenem omogoča tudi cvetenje, semenenje in posledično širjenje invazivnih tujerodnih rastlinskih vrst, predvsem zlate rozge (*Solidago* spp.), zaradi česar se na dolgi rok slabša tudi kvaliteta travnikov in ustreznost gnezdilnega habitata travniških vrst ptic.

1. Izboljšati ciljnost izvajanja operacije VTR

Monitoring kosca (*Crex crex*) se vsakoletno že izvaja na vseh ključnih območjih pojavljanja vrste v okviru »Monitoringa populacij izbranih ciljnih vrst ptic na območjih Natura 2000«. Podatke iz tega monitoringa je mogoče uporabiti za izboljšanje ciljnosti izvajanja operacije VTR na način, da se pozna košnja po 1. avgustu izvaja samo na tistih travnikih, kjer bi bil kosec v tekočem letu zabeležen. Ostali travniki se kosijo po 10. juliju, kar še ustreza varstvu ostalih travniških vrst, istočasno pa pomembno prispeva tudi k reševanju širjenja invazivnih tujerodnih rastlinskih vrst in privlačnosti operacije za kmete.

Predlagane spremembe s seboj prinašajo tudi določene spremembe v dosedanjem načinu administrativnega vodenja operacije (način obveščanja kmetov, uporaba podatkov monitoringa), zato so bile v letu 2020 v okviru ukrepa M16 (M16.5 – Okolje in podnebne spremembe) iz PRP 2014–2020 vse predlagane spremembe preverjene s teoretično-praktičnim preizkusom. Preizkus je pokazal, da v izvedbenem smislu ni pričakovati večjih administrativno tehničnih težav, in da nov način izvajanja operacije razumejo tudi kmeti.

Trenutno veljavna operacija VTR se dopolni na naslednji način (spremembe in dopolnitve 81., 82. in 83. člena, nova 81.a in 83.a člen):

* Upravljavski (»*management*«) del operacije se nadgradi z rezultatskim delom (nov predlog je delno rezultatsko usmerjen – »*semi-result based*«).
* Poleg obstoječega poznejšega datuma košnje (1. avgust) se doda še en zgodnejši datum košnje (10. julij). Poznejši datum rabe bo veljal za tiste travnike, na katerih bo monitoring potrdil prisotnost kosca, zgodnejši datum pa za tiste travnike, kjer kosca v tekočem letu ne bo. Datum 10. julij je usklajen z ornitologi in v slovenskih razmerah omogoča gnezditveno uspešnost tudi drugim vrstam travniških ptic.
* Poleg dveh obstoječih načinov košnje (košnja od enega roba proti drugemu in košnja od sredine navzven) se doda še tretji način, in sicer košnja s puščanjem nepokošenega rešilnega otoka.
* Za upravljavski del zahtev se izenačijo plačila na vseh območjih izvajanja operacije VTR.
* V okviru rezultatskega dela operacije VTR pozitiven rezultat predstavlja prisotnost prehranjevalnega in gnezditvenega habitata kosca, ki se ju določi na podlagi lokacije pojočih samcev. Za doseganje rezultata, to je gnezditvenega oziroma prehranjevalnega habitata kosca, upravičenec prejme plačilo, ki se dodeli v treh stopnjah (1. stopnja – prehranjevalni habitat, 2. stopnja – gnezditveni habitat in 3. stopnja – zgostitev populacije).

Sprememba statusa pasme oplemenjena jezersko-solčavska ovca

Na podlagi strokovnega elaborata za priznanje oplemenjene jezersko-solčavske ovce kot avtohtone pasme ovc v Sloveniji in mnenja Sveta za živinorejo, podanega v skladu s tretjim odstavkom 68. člena Zakona o živinoreji (Uradni list RS, št. 18/02, 110/02 – ZUreP-1, 45/04 – ZdZPKG, 90/12 – ZdZPVHVVR in 45/15; v nadaljnjem besedilu: zakon), je ministrstvo izdalo odločbo o priznanju pasme ovc oplemenjena jezersko-solčavska ovca za avtohtono pasmo ovc na območju Republike Slovenije. V postopku je bilo ugotovljeno, da so izpolnjeni vsi pogoji, ki so predpisani z zakonom in Pravilnikom o ohranjanju biotske raznovrstnosti v živinoreji (Uradni list RS, št. 90/04 in 88/14). Izpolnjevanje navedenih pogojev je bilo izkazano s pisnimi dokazili in izjavami.

S tem v zvezi se v okviru operacije Reja lokalnih pasem, ki jim grozi prenehanje reje ukrepa KOPOP (v nadaljnjem besedilu: operacija GEN\_PAS) pasma ovc oplemenjena jezersko-solčavska ovca premesti iz seznama tradicionalnih pasem na seznam avtohtonih pasem domačih živali. Iz podatkov o stopnji ogroženosti (vir: Univerza v Ljubljani, Biotehniška fakulteta – Oddelek za zootehniko) izhaja, da stanje ohranjenosti te pasme ni v ugodnem stanju in je zato še vedno upravičena do podpore iz naslova operacije GEN\_PAS ukrepa KOPOP (sprememba prvega odstavka 111. člena).

Spremembe priloge 3

Priloga 3 se uskladi s spremembami operacije VTR.

Spremembe in dopolnitve priloge 16

Priloga 16 se spremeni in dopolni v skladu s spremembami operacije VTR.

Gradivo ne pomeni dodatnih finančnih posledic, ampak so te v okviru potrjenih finančnih sredstev, določenih s PRP 2014–2020. Sredstva so zagotovljena na proračunskih postavkah 140021 Program razvoja podeželja – 14–20 – EU v višini 75 % in 140022 Program razvoja podeželja – 14–20 – slovenska udeležba v višini 25 % na NRP 2330-15-0011 Površinski ukrepi PRP 14–20, in sicer za leto 2022 v skupni višini 80.977.376,01 evra in za leto 2023 v skupni višini 54.928.530,35 evra.